পরে ফেনী সামাজিক বন বিভাগে খবর দিলে সদর রেঞ্জ কর্মকর্তা তপন দেবনাথ ছানাটি পশু হাসপাতালে নিয়ে যান। এটি অসুস্থ, চিকিৎসায় সুস্থ হলে শহরের কাজিরবাগ ইকোপার্কে অবমুক্ত করা হবে। এ ব্যাপারে তিনি বলেন, বিলুপ্তপ্রায় প্রজাতির বাজপাখিদের মধ্যে এটি অন্যতম। এরা বিরাট আকারের গাছে বাসা বাঁধে। বর্তমানে আবাসস্থল কমে যাওয়ায় তাদের অস্তিত্ব সঙ্কুুচিত হয়ে আসছে। ছানাটি হয়তো মায়ের সঙ্গে খাবারের সন্ধানে যাওয়ার সময়ে কোনো কারণে বিচ্ছিন্ন হয়ে পড়ে যেতে পারে। লোকালয়ে এসে ভয়ে ও না খেয়ে এটি অসুস্থ, যথাযথ চিকিৎসা ও খাবার খাওয়ানো সম্ভব হলে ছানাটি সুস্থ হয়ে উঠবে।